CELEX: 22013D0221
Language: mt
Date: 2013-12-13 00:00:00
Title: Deċiżjoni tal-Kumitat Konġunt taż-ŻEE Nru 221/2013 tat- 13 ta' Diċembru 2013 li temenda l-Anness I (Kwistjonijiet veterinarji u fitosanitarji) u l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE

22.5.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 154/15
               
            DEĊIŻJONI TAL-KUMITAT KONĠUNT TAŻ-ŻEE
      Nru 221/2013
      tat-13 ta' Diċembru 2013
      li temenda l-Anness I (Kwistjonijiet veterinarji u fitosanitarji) u l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament tal-Kummissjoni (UE) Nru 212/2013 tal-11 ta' Marzu 2013 li jissostitwixxi l-Anness I tar-Regolament (KE) Nru 396/2005 tal-Parlament Ewropew u tal-Kunsill fir-rigward ta' żidiet u modifikazzjonijiet dwar il-prodotti koperti b'dak l-Anness (1) għandu jiġi inkorporat fil-Ftehim ŻEE.
               
            
                  (2)
               
               
                  Ir-Regolament tal-Kummissjoni (UE) Nru 293/2013 tal-20 ta' Marzu 2013 li jemenda l-Annessi II u III tar-Regolament (KE) Nru 396/2005 tal-Parlament Ewropew u tal-Kunsill fir-rigward tal-livelli massimi ta' residwi għall-benżoat tal-emamektin, għall-etofenproks, għall-etoksażol, għall-flutrijafol, għall-glifożat, għall-fożmet, għall-piraklostrobin, għall-ispinosat u għall-ispirotetramat f'ċerti prodotti jew fuqhom (2) għandu jiġi inkorporat fil-Ftehim ŻEE.
               
            
                  (3)
               
               
                  Ir-Regolament tal-Kummissjoni (UE) Nru 500/2013 tat-30 ta' Mejju 2013 li jemenda l-Annessi II, III u IV tar-Regolament (KE) Nru 396/2005 tal-Parlament Ewropew u tal-Kunsill fir-rigward tal-livelli massimi ta' residwu għall-aċetamiprid, ir-razza BV-0001 tal-Adoxophyes orana granulovirus, l-ażossistrobin, il-klotijanidin, il-fenpirażammina, l-ettamalossiloglukan, il-metrafenon, ir-razza 251 tal-Paecilomyces lilacinus, il-propikonażol, il-kwiżalofop-P, l-ispiromesifen, it-tebukonażol, it-tijametossam u l-vajrus tal-możajk isfar taz-zukkuni — razza dgħajfa ġo jew fuq ċerti prodotti (3) għandu jiġi inkorporat fil-Ftehim ŻEE.
               
            
                  (4)
               
               
                  Ir-Regolament tal-Kummissjoni (UE) Nru 668/2013 tat-12 ta' Lulju 2013 li jemenda l-Annessi II u III tar-Regolament (KE) Nru 396/2005 tal-Parlament Ewropew u tal-Kunsill fir-rigward tal-livelli massimi ta' residwi għal 2,4-DB, dimetomorf, indossakarb, u piraklostrobina f'ċerti prodotti jew fuqhom (4) għandu jiġi inkorporat fil-Ftehim ŻEE.
               
            
                  (5)
               
               
                  Din id-Deċiżjoni tikkonċerna l-leġiżlazzjoni rigward l-għalf u l-oġġetti tal-ikel. Il-leġiżlazzjoni dwar l-għalf u l-oġġetti tal-ikel ma tapplikax għal-Liechtenstein bil-kundizzjoni li l-applikazzjoni tal-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli tkun estiża għal-Liechtenstein, kif speċifikat fl-adattamenti settorjali għall-Anness I u fl-introduzzjoni tal-Kapitolu XII tal-Anness II tal-Ftehim ŻEE. Għaldaqstant, din id-Deċiżjoni ma għandhiex tapplika għal-Liechtenstein.
               
            
                  (6)
               
               
                  Għalhekk, l-Annessi I u II tal-Ftehim ŻEE għandhom jiġu emendati skont dan,
               
            ADOTTA DIN ID-DEĊIŻJONI:
      Artikolu 1
      L-inċiżi li ġejjin jiżdiedu mal-punt 40 (ir-Regolament (KE) Nru 396/2005 tal-Parlament Ewropew u tal-Kunsill) tal-Kapitolu II tal-Anness I tal-Ftehim ŻEE:
      
                  “—
               
               
                  
                     32013 R 0212: Ir-Regolament tal-Kummissjoni (UE) Nru 212/2013 tal-11 ta' Marzu 2013 (ĠU L 68, 12.3.2013, p. 30),
               
            
                  —
               
               
                  
                     32013 R 0293: Ir-Regolament tal-Kummissjoni (UE) Nru 293/2013 tal-20 ta' Marzu 2013 (ĠU L 96, 5.4.2013, p. 1),
               
            
                  —
               
               
                  
                     32013 R 0500: Ir-Regolament tal-Kummissjoni (UE) Nru 500/2013 tat-30 ta' Mejju 2013 (ĠU L 151, 4.6.2013, p. 1),
               
            
                  —
               
               
                  
                     32013 R 0668: Ir-Regolament tal-Kummissjoni (UE) Nru 668/2013 tat-12 ta' Lulju 2013 (ĠU L 192, 13.7.2013, p. 39).”
               
            Artikolu 2
      L-inċiżi li ġejjin jiżdiedu mal-punt 54zzy (ir-Regolament (KE) Nru 396/2005 tal-Parlament Ewropew u tal-Kunsill) tal-Kapitolu XII tal-Anness II mal-Ftehim ŻEE:
      
                  “—
               
               
                  
                     32013 R 0212: Ir-Regolament tal-Kummissjoni (UE) Nru 212/2013 tal-11 ta' Marzu 2013 (ĠU L 68, 12.3.2013, p. 30),
               
            
                  —
               
               
                  
                     32013 R 0293: Ir-Regolament tal-Kummissjoni (UE) Nru 293/2013 tal-20 ta' Marzu 2013 (ĠU L 96, 5.4.2013, p. 1),
               
            
                  —
               
               
                  
                     32013 R 0500: Ir-Regolament tal-Kummissjoni (UE) Nru 500/2013 tat-30 ta' Mejju 2013 (ĠU L 151, 4.6.2013, p. 1),
               
            
                  —
               
               
                  
                     32013 R 0668: Ir-Regolament tal-Kummissjoni (UE) Nru 668/2013 tat-12 ta' Lulju 2013 (ĠU L 192, 13.7.2013, p. 39).”
               
            Artikolu 3
      It-testi tar-Regolamenti (UE) Nru 212/2013, (UE) Nru 293/201, (UE) Nru 500/2013 u (UE) Nru 668/2013 bil-lingwa Islandiża u b'dik Norveġiża, li għandhom jiġu ppubblikati fis-Suppliment taż-ŻEE ta' ma' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 4
      Din id-Deċiżjoni tidħol fis-seħħ fl-14 ta' Diċembru 2013, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 5
      Din id-Deċiżjoni tiġi ppubblikata fit-Taqsima taż-ŻEE u fis-Suppliment taż-ŻEE ta' ma' Il-Ġurnal Uffiċjali tal-Unjoni Ewropea.
      
         Magħmul fi Brussell, it-13 ta' Diċembru 2013.
         
            
               Għall-Kumitat Konġunt taż-ŻEE
            
            
               Il-President
            
            Thórir IBSEN
         
      
      
         (1)  ĠU L 68, 12.3.2013, p. 30.
      
         (2)  ĠU L 96, 5.4.2013, p. 1.
      
         (3)  ĠU L 151, 4.6.2013, p. 1.
      
         (4)  ĠU L 192, 13.7.2013, p. 39.
      
         (*)  Ma huwa indikat l-ebda rekwiżit kostituzzjonali.